23.2.2023.
HR
Službeni list Europske unije
L 58/627 KOMISIJA GLAVA 05. — REGIONALNI RAZVOJ I KOHEZIJA
POGLAVLJE 05 04 — POTPORA TURSKOJ ZAJEDNICI NA CIPRU (nastavak)
05 04 01
(nastavak) Napomene Ova odobrena sredstva namijenjena su pokrivanju nastavka pomoći u okviru Uredbe (EZ) br. 389/2006 kako bi se olakšalo ponovno ujedinjenje Cipra poticanjem gospodarskog razvoja turske zajednice na Cipru s posebnim naglaskom na gospodarsko ujedinjenje otoka, na poboljšanje kontakata između dviju zajednica i njihovih kontakata s Unijom te na pripreme za primjenu stečevine Unije.
Pomoć se pruža u područjima utvrđenima u toj uredbi, a posebno za društveni i gospodarski razvoj, razvoj i restrukturiranje infrastrukture, pomirenje, mjere izgradnje povjerenja i potporu civilnom društvu te približavanje Uniji turske zajednice na Cipru, uključujući stipendije za studente pripadnike turske zajednice.
Osim toga, upotrebljava se instrument TAIEX za pripremu pravnih tekstova koji bi bili primjenjivi odmah nakon stupanja na snagu sveobuhvatnog rješenja ciparskog problema, kao i za pripremu pravne stečevine Unije neposredno nakon političkog rješenja za ponovno ujedinjenje.
Ovim odobrenim sredstvima posebno će se omogućiti nastavak financijske potpore Unije za intenzivniji rad odbora za nestale osobe kako bi se ostvarili ciljevi iz njegova strateškog plana u pogledu brže identifikacije nestalih osoba te za provedbu odluka tehničkog odbora za kulturnu baštinu dviju zajednica, što bi trebalo uključivati i projekte manjina.
Ova odobrena sredstva među ostalim će se upotrijebiti za podršku rezultatima radova, robe i bespovratnih sredstava koji su se financirali u okviru ranijih dodjela sredstava.
Osim toga, može se nastaviti provedba programa bespovratnih sredstava koja se dodjeljuju raznim korisnicima iz gospodarskog sektora i civilnog društva (nevladine organizacije, učenici i nastavnici, škole, poljoprivrednici, mala sela te privatni sektor).
Ove aktivnosti usmjerene su na društvenoekonomski razvoj u cilju ponovnog ujedinjenja.
Ako je to moguće, prioritet bi trebali dobiti projekti pomirenja kojima se stvaraju mostovi između dviju zajednica i gradi povjerenje.
Tim se mjerama naglašava snažna želja i posvećenost Unije u pogledu rješavanja ciparskog pitanja i ponovnog ujedinjenja.
05 04 99
Završetak prethodnih programa i aktivnosti Napomene Odobrena sredstva u okviru ovog članka namijenjena su pokrivanju plaćanja koja se odnose na nepodmirene obveze iz prethodnih godina.
05 04 99 01
Završetak prethodne financijske potpore za poticanje gospodarskog razvoja turske zajednice na Cipru (prije 2021.)
Iznosi (Diferencirana odobrena sredstva) Odobrena sredstva 2023.
Obveze
p.m.
Plaćanja
25 000 000
Odobrena sredstva 2022.
Obveze
p.m.
Plaćanja
30 000 000
Realizacija 2021.
Obveze
Plaćanja
0,—
34 400 000,—